Nuurdwaast (Prowins uun Süüdaafrika)

Det Nuurdwaast Prowins (üüb Ingels: North West Province, üüb Tswana: Bokone Bophirima) as ian faan dön njüügen prowinsen faan Süüdaafrika. At prowins leit uun a nuurd faan't lun. Uun a nuurd an nuurdwaast leit Botsuana, uun a nuurduast det Limpopo Prowins, uun a uast det Gauteng Prowins, uun a süüduast det Freistoot Prowins an uun a süüdwaast det Nuurdkap Prowins. Det hee 3.509.953 lidj (2011)South Africa: Provinces and Major Urban Areas, citypopulation.de. At hoodsteed faan’t prowins as Mahikeng.

Geografii
A Magaliesberger lei uun a nuurduast faan't prowins an de Vaal Struum maaget at grens uun a süüd. At süüddial faan a nuurdwaast as en widj gebiit faan flaak lun an a nuurddial hee ei föl buumer. 

Steeden

Dön tjiin gratst steeden uun't prowins san:
 #  Steed  Lidj (2011)South Africa: Provinces and Major Urban Areas, citypopulation.de 1  Rustenburg  311.901 2  Klerksdorp  189.496 3  Potchefstroom  148.804 4  Orkney  91.854 5  Brits  65.113 6  Mahikeng  64.359 7  Stilfontein  63.836 8  Vryburg  46.639 9  Lichtenburg  45.449 10  Letlhabile  41.497

Iindialing faan Ferwalting

At prowins hee fjauer distrikt-munisipaliteeten:
 Bojanala Platinum 
 Dr Ruth Segomotsi Mompati 
 Ngaka Modiri Molema
 Dr Kenneth Kaunda

Befölkring
Det letst folksteeling wiar uun't juar 2011. Efter a resultooten hee't prowins 3.509.953 lidj: 1.779.903 faan a lidj san karmen an 1.730.049 san wüfhöödNorth West: Province in South Africa, citypopulation.de.

Spriiken
mini|Ferdialing faan a Spriiken uun a Nuurdwaast (Folksteeling 2001):

Efter't folksteeling uun't juar 2001, 65,4 % faan a lidj uun't prowins snaaket Tswana (Setswana) an 7,5 % Afrikaans, s. 16..

Histoore
At prowins wurd 1994 grünlaanjen, üüs dialen faan det Kapprowins an det Transvaal Prowins mä dial faan't bantustan Bophuthatswana tuplaanjen wurd.

Politiik

Det North West Provincial Legislature as at parlament faan't prowins. Det weelet at kabinet an a premier-minister faan't prowins faan't partei of koalitschuun, wat dön miast lasmaaten uun't parlament hee. A premier-minister faan't prowins sant 2018 as Job Mokgoro faan det African National Congress (ANC). Det ANC as sant 1994 det starkst partei uun't parlament.

Dön ual premier-minister san: Wendy Nelson (Mei-Jüüne 2018), Supra Mahumapelo (2014-2018), Thandi Modise (2010-2014), Maureen Modiselle (2009-2010), Edna Molewa (2004-2009), Popo Molefe (1994-2004).

Wiartskap
At prowins hed uun't juar 2016 en BIP faan 279.733 miljuunen Rand, wat 6,4 % faan't BIP faan Süüdaafrika asStats SA, Provincial GDP Figures. Det wichtigst sektoor uun't wiartskap faan't a Nuurdwaast as a berigbau, wat muar üüs at heleft faan't BIP faan't prowins bidreecht. A hoodmineraalien san:
 gul, wat uun Orkney an Klerksorp ufbaut wurt; 
 platin, wat uun Rustenburg an Brits ufbaut wurt; an 
 diamanten, wat uun Lichtenburg, Christiana an Bloemhof ufbaut wurt.

Kwelen

Kategorie:Prowins uun Süüdaafrika